钦定古今图书集成/理学汇编/学行典/第187卷 > 李玭
## 钦定古今图书集成/理学汇编/学行典/第187卷 > 李玭

按《宋史孝义传》：“李玭，大名宗城人。性笃孝，力耕以事
母。母卒，让田与其弟坚，遂庐于葬所，昼夜号泣，负土
筑坟，高丈馀。又以二代及诸族父母槁葬者，尽礼筑
之。凡三年，成六坟，皆丈馀。不食肉衣帛，不预人事，皇
皇然唯恐筑之不及。坟成，复留守坟三年，常令兄之
子卖药以自给。年六十馀，足未尝入县门，乡人目为
‘李孝子’。”天禧中，知府张知白以状闻，诏赐粟帛，令府
县安存之。里中有母在而析产者，闻玭被旌，兄弟惭
惧，复相率同居。